སྤྱན་སྔ་རིན་ཆེན་དཔལ་བའི་དབོན་པོ་གཉིས་ལ་གནང་བ། 7
༈ ན་མོ་ཤྲི་གུ་རུ་བྷྱ༔ བསོད་ནམས་བརྒྱ་ཕྲག་སྟོབས་ཀྱིས་རབ་ཏུ་བསྒྲུབས། །
སྲིད་ཞིའི་དཔལ་འབྱོར་ཀུན་ལ་དབང་བསྒྱུར་ཞིང་། །འཕྲིན་ལས་བཟང་པོས་འགྲོ་བའི་
སྐྱབས་གྱུར་པ། །མཚུངས་མེད་བླ་མ་མཆོག་དེ་སྤྱི་བོས་མཆོད། །མགོན་དེས་འགྲོ་བའི་
ཕན་བདེའི་ལྗོན་ཤིང་དུ། །རབ་ཏུ་བསྐྲུན་པའི་ཐུབ་པའི་དབང་པོའི་སྐུ། །ཉེ་བའི་སྲས་
ཀྱིས་ཡོངས་སུ་བསྐོར་བ་ནི། །གསེར་རིའི་དབང་པོ་གསེར་རིས་བསྐོར་བ་ལྟར། །ཡུད་
ཙམ་ཞིག་ལ་རྣམ་པར་འཕྲུལ་ཞེས་པའི། །གཏམ་དེ་ཚ་བས་གདུངས་པའི་འགྲོན་པོ་
ལ། །ཙན་དན་ལྗོན་པའི་གྲིབ་བསིལ་བཞིན་དུ་སྨན། །དེ་ཡང་བཟོ་བོས་བགྱིས་པ་མ་
ལགས་ཏེ། །མཚུངས་མེད་བླ་མའི་འཕྲུལ་བར་ལེགས་པར་འཁུམས། །ངོ་མཚར་རྣམ་
འཕྲུལ་མཆོག་དེ་ལྟ་བའི་ཕྱིར། །(༡༣བ)ཤིང་བལ་བསེར་བུས་བསྐྱོད་ལྟར་འོང་རིགས་
ཤིང་། །སྤྱན་འདྲེན་ཡི་གེའི་ཕོ་ཉའང་བྱུང་གྱུར་མོད། །ལུས་ཀྱི་གཞལ་ཡས་སེམས་
ཀྱི་ཐུབ་དབང་ལ། །གདམས་ངག་ཉེ་བའི་སྲས་ཀྱིས་ཡོངས་བསྐོར་བ། །མ་ཡེངས་དྲན་
ཤེས་མིག་གིས་བལྟ་བ་ཡི། །ངོ་མཚར་ལྟད་མོ་དེ་ལ་སེམས་ཡེངས་ནས། །ཕྱི་རོལ་ལྟད་
- 92-

བླ་མ་རྣམས་ལ་བསྟོད་པ་དང༌། བཀའ་ཤོག་ཕྲིན་ཡིག་གི་སྐོར། ༼ཚ༽
།སྡེ་དགོན་
མོའི་བློ་བྲིད་བརྗེད་དེ་ཐལ། །བྲོ་གར་སྨོན་པའི་སྤྱོད་པ་ཅི་དགྱེས་མཛོད། །དབེན་པའི་
ན་ཆུང་ཟག་མེད་བདེ་སྟེར་ཞིང་། །རྒྱལ་བ་སྲས་བཅས་ཀུན་གྱི་ཡིད་འཕྲོག་མ། །གང་
དེའི་བདེ་ལ་དབང་མེད་ཆགས་གྱུར་ཏེ། །འདུ་འཛི་མི་གཙང་འདམ་རྫབ་བརྗེད་དེ་
ཐལ། །འདོད་ཡོན་བདུད་རྩིའི་རྒྱ་མཚོ་ཅི་དགྱེས་མཛོད། །ཕུན་ཚོགས་གཉུག་མའི་
གཏན་ཡུལ་འཛིན་འཛིན་ནས། །ཕ་ཡུལ་བདུད་ཀྱི་བཙོན་ར་བརྗེད་དེ་ཐལ།
ཡུལ་གཞིས་ལ་སོགས་ཅི་དགྱེས་མཛོད། །འཁོར་བ་མེ་ཡི་འོབས་ལ་འབྲོས་འབྲོས་ནས། །
ཚེ་འདིའི་བདེ་བ་བཙན་དུག་བརྗེད་དེ་ཐལ། །གཉིས་མེད་སེང་གེ་དེ་དག་ཅི་དགྱེས་
མཛོད། །ཕ་མ་རིགས་དྲུག་སེམས་ཅན་སྐྱོབ་པའི་ཕྱིར། །ས་ལམ་རི་བོའི་ངོས་ལ་འཛེག་
འཛེག་ནས། །དགྲ་འདུལ་གཉེན་སྐྱོང་ཆགས་སྡང་བརྗེད་དེ་ཐལ། །རང་གཞན་གཉིས་
ཕུང་དེ་དག་ཅི་དགྱེས་མཛོད། །སྣང་བ་མོ་གཤམ་བུ་ལྟར་ལྟ་ལྟ་ནས། །དངོས་འཛིན་
མཚན་མའི་གྲུབ་མཐའ་བརྗེད་དེ་ཐལ། །བླུན་པོ་ཤེས་རབ་མེད་དེ་ཅི་དགྱེས་མཛོད།
གོ་ན་གསེར་སྲང་བརྒྱ་ཡི་ནོར་བས་དགའ། །མ་གོ་སྨྲ་འབེབས་ཚིག་ཏུ་འགྱུར་ཉེན་ཡོད། །
གོ་ན་ཉམས་ལོང་མ་གོ་བཟོད་པར་གསོལ།
ངས་
ཤོག །ཅེས་པའི་འདི་གྲྭ་དགོན་དུ་གསེར་སྐུ་ཆེན་མོ་གྲུབ་པའི་རབ་གནས་ལ་ལྟད་མོ་
སྟོན་མོ་རྒྱ་ཆེན་པོ་བྱེད་པ་ཡོད་པས་ཡོང་དགོས་ཞེས་པ་ལ་སྨྲས་སོ།།
དང༌། །